text:
In custa setzione b'est una descritzione de su mòdulu formativu, sas istrutziones pro b'intrare e sa descriztione de s'istrutura.
DISCHENTE, su primu cursu e-learning de limba sarda. Intra e prova una letzione.
INTRA dae inoghe impreende user: guest psw: 123456
ITE EST DISCHENTE.OR.IT?
Dischente.or.it est su primu cursu e-learning progetadu pro imparare su sardu.
Su sistema e-learning est una novidade manna in su mundu de sa formatzione, pro ite permitit a totus fàghere su cursu in cale si siat logu, in ufìtziu, in domo, sena oràriu e sena pagare, bastat una connessione internet. Su cursu est fatu prus che totu pro sos dipendentes pùblicos, ca s'obietivu prus de importu de sa lege 482 de su 1999 est a formare chie traballat in s'Amministratzione pùblica, ma est apertu a totus, ca sa piataforma LMS (Learning Management Sistem) permitit a prus de 500 pessones de fàghere su cursu in su matessi tempus dae totu su mundu.
Dischente.or.it est divididu in tres partes: mòdulu base, mòdulu mèdiu e mòdulu avantzadu.
ISTRUTZIONES PRO FÀGHERE SU CURSU
A si iscrìere a su mòdulu formativu Dischente.or.it est fàtzile meda, bastat a sighire sas istrutziones in su situ.
Sa prima cosa de fàghere est a intrare in su situ www.dischente.or.it.
In bassu, a manu manca sa "domo" (home page), b'est su tastu pro si registrare (Registrati).
Intrende in Registrati si lompet a una pàgina in ue b'est unu entry-form de registratzione chi depet èssere cumpiladu in onni parte. Sa password depet tènnere a su nessi 5 lìteras o caràteres (podent èssere fintzas nùmeros). Prima de mandare su form tocat fintzas a atzetare sas règulas de sa privacy sinnende cun unu flag su cuadradu in ue est iscritu “Accetto i termini della privacy policy”.
A pustis de àere cunfirmadu sa registratzione s'at a apèrrere una pàgina in ue est iscritu “Grazie per aver richiesto l'iscrizione alla nostra community. Per proteggere la tua privacy ti è stata inviata una e-mail con il link per confermare la registrazione. Ti ricordiamo che devi confermare il tuo account prima di poterlo usare.”
A pustis de àere imbiadu su mòdulu de iscritzione on-line sos tutor ant a valutare sa domanda de iscritzione. Si sa domanda est fata bene e podet èssere atzetada at a arribare a s'indiritzu de posta eletrònica inditadu in su form s'avisu de registratzione. Intrende in su link si torrat a sa "domo" (home page) de su situ www.dischente.or.it.
Dae sa "domo" (home page) si podet intrare in sa prima pàgina de su cursu e-learning.
In sa pàgina chi s'aberit ("pagina di benvenuto") si podet:
personalizare su profilu ponende immàgines e datos chi podent èssere cundivididos cun sos àteros utentes iscrìtos in sa retza interna de sa piataforma;
controllare totu sos cursos e sos esertzìtzios;
intrare in su mòdulu de su cursu.
SAS LETZIONES
In sa pàgina printzipale de sos materiales bi sunt sos tìtulos de totu sas letziones. Onni letzione est propedèutica a sas àteras. Solu cando essit una lughe birde a costadu de su tìtulu si podet andare a sa chi sighit.
Onni letzione (Learning object) est fata de tres partes:
1. sas diapositivas Power point, in ue si podet iscurtare su mastru chi ispiegat sa letzione;
2. sos aprofundimentos, postos in file PDF chi podent èssere iscarrigados;
3. sos esertzìtzios.
SAS LETZIONES AUDIO-VIDEU
Onni letzione tenet una parte àudio-vìdeu de 10/12 minutos, chi si podet ascurtaredae sa figura de s'avatar de sos mastros, chi est sicronizada cun sos testos de sas diapositivas, chi mustrant una sìntesi de sos argumentos.
Comente si podet bìere dae sa figura, onni letzione podet èssere controllada dae su dischente chi l'impreat: sa letzione podet èssere firmada, posta in pàusa e sas diapositivas si podent torrare a bìdere prus de una borta; podet èssere controlladu cantu est longa sa letzione e faghet fintzas a torrare a fàghere sos esertzìtzios.
SOS APROFUNDIMENTOS
Sas letziones cumpletas e àteros materiales didàticos podent èssere iscarrigados in PDF. In prus bi sunt sos link a sitos de importu pro sas minorias linguìsticas e s'impreu de sas limbas regionales o minoritàrias in sos ufìtzios pùblicos.
SOS ESERTZÌTZIOS
A s'acabbu de onni letzione bi sunt sos esertzìtzios. Sa modalidade impreada est “a resposta mùltipla”. Pro respòndere bastat a pònnere su sinnu acanta de sa resposta giusta. Pro onni letzione b'est sa pertzentuale o su nùmeru de respostas giustas chi tocat a dare pro pòdere passare a sa letzione chi sighit. Custu sistema permitit a onni dischente de pòdere ischire cales errores at fatu e de ddos currègere.
A s'acabbu de onni letzione de su cursu, onni dischente podet torrare a controllare cantu tempus at dedicadu a su cursu, cantos isbàllios at fatu e in cales esertzìtzios; podet torrare a fàghere sos esertzìtzios pro megiorare su puntègiu e sa pagella; podet controllare su rendimentu in onni letzione de su cursu intreu.
A s'acabu de su cursu, onni dischente podet fàghere s'esame e otènnere unu atestadu. S'Ufìtziu de sa Limba e de sa Cultura Sarda organizat, avisende sos dischentes, s'esame pro onni mòdulu de su cursu (base, intermèdiu e avantzadu).
SU PADENTE DE SA LIMBA
Su Padente de sa limba est unu esertzìtziu interativu nàschidu pro permìtere a totus de imparare su sardu, fintzas a chie non ddu connoschet o ddu connoschet pagu. Su sistema didàticu est fatu cun sa finalidade de s'imparu e de su consolidamentu de su lèssicu de chie su sardu giai ddu faeddat, comente si faghet in cursos meda, fintzas pro gente manna, in s'imparu de àteras limbas.
S'aplicatzione, progetada cun tecnologias Flash, est fata a manera de èsser fàtzile de impreare.
In su Padente de sa limba si podent agatare nùmeros, nùmenes de animales, ortalìtzia, frùtura, colores, chi sunt elementos impreados a s'incumintzu pro imparare cale si siat limba.
ISTRUTURA:
INTRODUIDA A SU CURSU Contiene l'introduzione al corso, suddivisa in 9 parte audio-video e il PDF
MODULU BASE: 31 L.O. strutturati in lezione audio-video, PDF scaricabile, esercizi:
Sa tutela de sas limbas de minoria:
1. Sa tutela in su Mundu
2. Sa tutela in Europa
3. Sa tutela in Itàlia
4. Sa tutela in Sardigna
Sa situatzione linguìstica de oe in die in Sardigna:
5. Sa chirca sotziulinguìstica 1
6. Sa chirca sotziulinguìstica 2
7. Fonètica 1
8. Fonètica 2
Normas de base de sa Limba Sarda Comuna:
9. Premissa
10. Ite est sa LSC
11. Ortografia1
12. Cunsonantes
13. Ortografia2
14. Ortografia3
Su repertòriu linguìsticu
15. Interlinguìstica sardu italianu 1
16. Interlinguìstica sardu italianu 2
Sas partes de su discursu:
17. Artìculu
18. Sostantivu
19. Agetivu
20. Promùmene
21. Pronumenes personales
22. Nùmeru e genere
23. Verbu
24. Congiuntzione
25. Avèrbiu
26. Prepositzione
27. Numerales
28. Interietziones
29. Paràulas noas
4 Learning objecs subra sa limba sarda in sa literadura contemporanea, fatas dae prof. Duilio Caocci (ricercatore della Facoltà di Lettere e Filosofia dell'Università di Cagliari docente di Letteratura sarda e letterature regionali 1 e 2):
Limba sarda e literadura
Limba sarda e literadura 1 (storia e standardizzazione della lingua nei premi letterari)
Limba sarda e literadura 2 (tra Predu e Antonio Mura. Lingua sarda e poesia contemporanea)
Limba sarda e literadura 3 (Nanni Sulis e Peppino Mereu nella prima edizione delle Poesias)
Limba sarda e literadura 4 (Nanni Sulis e Peppino Mereu nella prima edizione delle Poesias 2)
7 Learning objecs subra sa trascritzione de sa limba sarda dae s'oralidade a sa limba iscrita, fatas dae prof. Filippo Sechi (dottore di ricerca dell'Università di Cagliari):
Dae s'oralidade a s'iscritura
Dae s'oralidade a s'iscritura 1 (Scrittura e scomparsa delle voci in Sardegna)
Dae s'oralidade a s'iscritura 2 (Criteri orientativi per una stabilizzazione grafica delle varietà locali: parametri generali)
Dae s'oralidade a s'iscritura 3 (La stabilizzazione grafica delle varietà locali: alcune soluzioni - A)
Dae s'oralidade a s'iscritura 4 (La stabilizzazione grafica delle varietà locali: alcune soluzioni - B)
Dae s'oralidade a s'iscritura 5 (La stabilizzazione grafica delle varietà locali: alcune soluzioni - C)
Dae s'oralidade a s'iscritura 6 (L'oralità nella cultura sarda)
Dae s'oralidade a s'iscritura 7 (La narrativa orale nella cultura sarda).
MODULU MESANU Contiene 24 L.O. realizzati da Antonio Ignazio Garau di seguito elencati:
Analisi lògica e grammaticale, sos cumplementos
1. Anàlisi lògica (1. anàlisi grammaticale, anàlisi lògica, anàlisi de su perìodu; 2. su sugetu; 3. su predicadu; 4. s’atributu; 5. s’apositzione)
2. Su cumplementu ogetu; su cumplementu predicativu de su sugetu; su cumplementu predicativu de s’ogetu; su cumplementu de ispetzificatzione; su cumplementu de tèrmine
3. Su cumplementu de istadu in logu; su cumplementu de mòvida a logu; su cumplementu de mòvida dae logu; su cumplementu de mòvida peri unu logu; is cumplementos de mòvida in logu lacanadu e de logu figuradu
4. Su cumplementu de tempus determinadu; su cumplementu de tempus sighidu; su cumplementu de agente; su cumplementu de càusa; su cumplementu de càusa efitzente
5. Su cumplementu de bundàntzia; su cumplementu de privatzione; su cumplementu averbiale de logu; su cumplementu averbiale de manera; su cumplementu averbiale de tempus
6. Su cumplementu de istesiadura o separatzione; su cumplementu de argumentu; su cumplementu de curpa; su cumplementu de cumpangia e unione; su cumplementu cuntzessivu
7. Su cumplementu de cumbenièntzia; su cumplementu de denominatzione; su cumplementu distributivu; su cumplementu esclamativu
8. Su cumplementu de esclusione; su cumplementu de edade; su cumplementu de iscopu; su cumplementu de limitatzione; su cumplementu de matèria
9. Su cumplementu de mèdiu e aina; su cumplementu de manera; su cumplementu de orìgine o provenièntzia; su cumplementu de cumparàntzia; su cumplementu partitivu
10. Su cumplementu de pena; su cumplementu de calidade; su cumplementu de cuncàmbia; su cumplementu de relatzione; su cumplementu de profetu e pèrdida
11. Is cumplementos de cantidade (pesu e mesura); is cumplementos de cantidade (estensione e distàntzia); is cumplementos de cantidade (balore e prètziu); su cumplementu vocativu
12. Proa de iscritura in L.S.C. suta de detadura (1)
13. Anàlisi de su perìodu (1. anàlisi grammaticale, anàlisi lògica, anàlisi de su perìodu; 2. sa propositzione non dipendente o printzipale; 3. crezes de propositziones non dipendentes o printzipales; 4. sa coordinatzione; 5. sa subordinatzione)
14. Is proposizionale intzidentales; is propositziones sugetivas; is propositziones ogetivas; is propositziones decrarativas; is propositziones interrogativas non deretas
15. Is propositziones relativas; is propositziones temporales; is propositziones finales; is propositziones causales; is propositziones cunsecutivas
16. Is propositziones cunditzionales; is propositziones cuntzessivas; is propositziones aversativas; is propositziones limitativas; is propositziones etzetuativas
17. Is propositziones esclusivas; is propositziones atzunghidoras; is propositziones modales; is propositziones istrumentales; is propositziones de cumparàntzia
18. Is propositziones de cumparàntzia ipotètica; is propositziones de adeguadesa.
19. S’aspetu verbale
20. Su discursu deretu, su discursu non deretu, su discursu non deretu lìberu
21. Sa formatzione de is faeddos in sardu
22. Sardu e italianu a fache a pare: carchi chistione morfosintàtica (I)
23. Sardu e italianu a fache a pare: carchi chistione morfosintàtica (II)
24. Proa de iscritura in L.S.C. suta de detadura (2)
7 Learning Objects subra su verbu in sardu, fatas dae prof. Simone Pisano (professore a contratto presso l'Università di Sassari dottore di ricerca in Linguistica Generale, Storica, Applicata, Computazionale e delle Lingue Moderne a Pisa presso il Dipartimento di Linguistica 'Tristano Bolelli')
Su verbu
25. Su conditzionale
26. Imperfetu congiuntivu etimològicu
27. Imperfetu congiuintivu innovante
28. Infinidu, imperativu, gerundiu
29. S'imperfetu indicativu
30. Presente indicativu e congiuntivu
31. Tempus benidore.
3 Learning Objects subra sa variedade arburesa, fatas dae prof. Maurizio Virdis (professore ordinario e Direttore presso Dipartimento di Filologie e Letterature moderne della Facoltà di Lettere e Filosofia dell'Università di Cagliari, docente di Linguistica italiana 1 e 2, Filologia sarda e italiana Filologia romanza):
Sa partzidura diatòpica de sa limba sarda
Sa partzidura diatòpica de sa lìngua sarda 1
Sa partzidura diatòpica de sa lìngua sarda 2
Sa partzidura diatòpica de sa lìngua sarda 3.
MODULU AVANTZADU Contiene 9 L.O. realizzati da Antonio Ignazio Garau di seguito elencati:
1. Su sardu in s’Amministratzione pùblica: pro ite?
2. Su sardu in s’Amministratzione pùblica: comente?
3. Su sardu in s’Amministratzione pùblica: amparu prenu o tzopu?
4. Su sardu in s’Amministratzione pùblica: piessinnos de su limbàgiu amministrativu
5. Su sardu in s’Amministratzione pùblica: chistiones terminològicas
6. Su sardu in s’Amministratzione pùblica: chistiones tradutològicas
7. Su sardu in s’Amministratzione pùblica: bibliografia mìnima de riferimentu
8. Sa Pianificatzione linguìstica
9. Proa de iscritura in L.S.C. suta de detadura (3).
PROFUNDAMENTOS:
1. Ditzionàrios e vocabolàrios sardos
2. Vocabulàriu: est a nàrrere...
3. Sos primos vocabulàrios de limba sarda
4. Sos ditzionàrios reghentes
5. Su limbàgiu giurìdicu-amministrativu
6. Sas limbas de minoria in su WEB
7. Limbas de minoria in internet (sardigna)
8. Limbas de minoria in internet (europa)
9. Tradutziones in internet
10. Sos atos amministrativos
11. Elementos de fonètica de su sardu
12. Sa metafonia
13. Su vocalismu 1
14. Su vocalismu 2
Sàgios
1. limba sarda e àteras minorias - Giovanni Murru
2. limba sarda e autos amministrativos - Carlo Pillai
3. limba sarda e autos amministrativos - Sebastiano Fenu
4. limba sarda e crèsia - Raimondo Turtas
5. limba sarda e literadura - Salvatore Tola
6. limba sarda e Sa Carta de Logu - Ester Gessa


c: text/html

text:
San José (Califòrnia)
Coordinatas: 37°18′15″N 121°52′22″W / 37.304167°N 121.872778°W
Articulu in LSC
San José est un atzitade de unos 971.000 bividores de sos Istados Unidos de Amèrica, chi s'agatat in s'istadu federadu de Califòrnia. Est sea de sa Contea de Santa Clara.
San José est sa bidda prus manna de 3 in Califòrnia e sa de 10 in sa natzione. Pigat parte a sa Bay Area, area metropolitana isvilupada a inghiriu de sa Baia de San Francisco, chi contat 7 milliones de residente, e chi est s'area urbana prus manna de 5 in sos USA.
Sa tzitade est istada capitale de sa Califòrnia intre su 1850 e 1851.
Est posta 70 Km a Sud de San Francisco.

robotstxt: allowed

filter: keep


text:
Sanremo
Articulu in logudoresu
Sanremo o San Remo (Sanrému in limba ligure), antigamente Villa Matutiæ, est unu comune italianu de 56.526 abitantes in sa provintzia de Imperia in Liguria.
Istòria[modìfica | edit source]
Dae sa fine de s'Ottighentos e pro parte de su Noighentos sa nobiltade europea aiat seberadu sa tzitade comente sede preferida pro passare s'ijerru e pro soggiornos curativos; de custa traditzione restana medas architetturas comente sa cheja russa ortodossa e diversas palattos e villas comente Palazzo Bellevue, Palazzo Borea d'Olmo, Villa Nobel, Villa Ormond, Castello Devachan. Tra sos frequentadores pius famosos de sa tzitade bi sunu s'Imperadrice Elisabetta de Austria "Sissi", su zar Nicola de Russia, Alfred Nobel, s'imperadrice Maria Alexandrovna e Italo Calvino chi b'aiat passadu parte de s'infanzia.
Su Festival[modìfica | edit source]
Sa tzitade est sa sede de su ominimu festival de sa cantone italiana chi si faghet ogni annu in su mese de martu.


text:
giovedì 21 ottobre 2010
Is amaretus sardus cun mèndula portoghesa
4 commenti:
- elio ha detto...
-
Su fatt'esti ca tocat a scioberai. Su chi ses nendi, Giampaulu, tenid abbisongiu, po ndi bessiri a pillu, de si ndi scaresci totu, ma totu perou, sa vida che eus fatu finas a imoi. No' abbastada a nai "oi ita mi fatzu a po prandiri", su prangiu, tocat a si dhu fai e no' e' sa propriu cosa a si fai unu minestroni de gentilla o "le sottilette kraft". As biu cumenti sa genti suncurrit de donnia logu candu si fait sa "sagra" de is malloreddus, de is culixonis, de sa panada, de is sitzigorrus e de donnia atra cosa? De inguni non ndi besseus, s'incrasi eus a essi un'atra borta in su "centru cummerciali" a comporai "il pollo Amadori" o su minestroni findus, ca tocat a curri e tempus de si stentai in cuxina non nci nd'at prusu. Custu non balit feti po su papai, balit po donni' atra cosa: costat prus pagu e dhu faint totus. Chi fessit a sceberai feti su bellu bellu de is cosas e a nd'arrefudai su malu, benesantus, ma non faidi: bonu e malu, bellu e leggiu, funti acapiaus a istrintu. Custa esti sa modernidadi e ia bolli biri chini dhi nà ca no'.
Fortzis seus paghendudidha unu pagu a caru.
- 21 ottobre 2010 21:21
- Giuseppe ha detto...
-
@ Giampaolo Pisu - Elio
totu berusu su chi seisi narendu pro sa produzioni sarda e sa modernidadi chi obbligara a comprai su prangiu prontu poita tempus de si stentai in cuxina non nci nd'at prusu.
Ma sa genti curriri de donnia logu a sa "sagra" de is malloreddus, de is culixonis, de sa panada, de is sitzigorrus poita esti gratis e is cosasa nostrasa funti prusu carasa de cussasa allenasa.
Poita su dinai sprecau pro finanziai is sagrasa no ddu spendeusu pro abasciai is prezziusu in su mercau?
Giuseppe Mura
- 22 ottobre 2010 09:04
- Pàulu Pisu ha detto...
-
Saludi Elio.
A sa mesa tunda no ant nau ca innoi in Sardigna depeus tenni unu sistema autàrchicu. Ma de unu sistema aici a cussu chi teneus imoi anca spaciaus sceti su 20% de su chi produseus ge mi parrint chi nci ndi passit. Certu oi teneus totus pressi e po mori de custa sacrificaus sa bonesa de sa cosa de papai e is gustus. De su restu is gustus funt unu fatu culturali puru asinuncas no iaus a cumprendi poita in certas tribbús primitivas si papant arrangiolus de sa genia "vedove nere-tarantola" cumenti e chi siant sa mellus cosa, o nosu ca si papaus is sitzigorrus.
Cantu de nosu candu bandat in d-unu supermercau tenint sa cusciéntzia de sceberai a paridadi de prétziu e calidadi presumia una cosa sarda? Nci funt in prus costumus alimentaris chi si nci ant stichiu a marolla in sa conca nosta, po unu fatu culturali impostu prus de totu de su sistema (tv - scola...). Cali est su druci de Pasca Manna? Sa pàrdula calincunu m'at a arrespundi; sbagliau! Imoi est sa "columba", bastat a castiai is carrellus de sa spesa a su véspuru de cussa festa. Po Paschixedda est bessiu su panetoni, giai de diora puru. S'ant cumbintu ca is drucis funt cussus e chi no ddu agatas in sa mesa no parrit mancu festa! Labai cumenti custu fatu culturali si furriat a fatu económicu. Candu a su véspuru de is festas arremonadas sa maista sceberat su contixeddu de ligi in classi, ita pensais chi si papint a càbude cena"la famigliuola tutta raccolta attorno al tavolo piena di fede cristiana", una pàrdula? Balla ca nou!
Própiu ariseu apu biu in Santuéngiu (San Gavino) unu manifestu chi narat de papai e sceberai cosa sarda. Deu aciúngiu ca custu si podit fai a paridadi de cunditzionis, cun su giustu echilíbbriu prétziu/calidadi. Ddu scideus ca bortas medas sa cosa sarda costat de prus, ma no sempri. Su reggianu costat de prus de su casu de brebei e sa Coca cola de prus de sa strocidura fata de sa Siete Fuentes.
A dónnia manera po podi apillonai unu messàgiu diaici depit agatau terra beni trabballada, sa terra de sa cuscientzia nosta bollu nai.
Ellus s'obbietivu, sa tenta de is prodúsius nostus depit essi su parastàgiu de su supermercau e no su banghitu in sa "sagra de sa matafaua"
Ascurtaisidda su vídeu n° 13 e 14 anca fueddat su presidenti de sa camera de cumérciu de Casteddu, G.Carlu Deidda. Durat 10 minutus ma ndi ballit diaveras sa pena po cumprendi unas cantu cosas chi si podint fai.
A dónnia modu chi no boleus sparessi prus de cussu chi seus giai sparéssius tocat a fai calincuna cosa!
Pàulu
p
- 22 ottobre 2010 09:29
- Pàulu Pisu ha detto...
-
Po Giuseppe.
Is sagras bandant beni ca s’amostant e s’arregordant ca esistit su mandiari nostu puru. Giai custu est un’arresurtau. Giai de unus cantu annus funt (seus) fadendi pagai puru sa cosa de papai e bufai cumbidada a is sagras. Certu is spesas no ndi ddas torraus mai poita ca tocat a cunsiderai is costus de pubblicidadi, su spréviu cun is sonadoris, ecc. (chena de contai su trabballu sempri a gratis de is apariciadoris). Certu sa dii infatu a sa festa totus torrant a su supermercau a comporai e ingunis is cosas nostas ddoi funt pagu. Est berus bortas medas costant de prus. A bortas is cosas nostas funt mellus, prus saboridas. A dónnia modu tocat chi su prodúsiu siat certificau. Totus is prodúsius no sceti su nostu. Boleus sciri de innoi benit, cumenti est fatu e innoi est cunfetzionau. Agoa unu sceberat cunfroma a su dinai chi podit spendi. S'ollu de olia chi bendint in is supermercaus, su de 4/5 € tocat a ddu scriri ita portat e de cantu annus est fatu, de seguru mancu assimbillat a s'ollu extra-vírgini, chi connoscit s'ollu bellu acostumat a no nci ndi podi mancu calai de cussa cosa...
Certu nosu no podeus cumpeti cun Cina, Viet Nam, in custu casu sceti una polítiga protetzionística podit funtzionai. No eus a pretendi de trabballai cumenti trabballant in cussus logus speraus!
Cumentisiollat chi siat seus fadendi a càmbias: is atrus si bendint is cosas e nosu ddis torraus fillus nostus chi sempri de prus funt disterrendi po disisperu...
- 22 ottobre 2010 14:06


text:
Limba norvegesa
Articulu in nugoresu
Su norvegesu est una limba chi pertènet a sas limbas germanicas de su nord e a sa famìlia prus manna de sas limbas indo-europeas.
Su norvegesu est una particularidàde pèri s'Europa, ca est una limba chi tènet duas formas iscrìttas (o istandard) impreàdas de manèra uffitziale in Norvegia: su Bokmål e su Nynorsk.
- Su Bokmål (limba de sos lìberos) est una forma istandard chi nde fàchet imprèu su 85% de sa populassione, e tènet radìchina in su danesu iscrìttu. Su danesu, difattis, fit sa limba uffitziale in Norvegia pro seculos medas cando fit aunìa a sa Danimarca.
- Su Nynorsk (norvegesu novu), chi imprèat su 15% chi bi abbàrrat, est unu imbèntu de Ivar Aasen, chi ch'at postu a pare medas limbàzos de campagna, mascamènte cussos de sa costèra otzidentale.
Sos comùnos norvegesos poden isseperàre a contu issòro si fàcher imprèu de s'una o s'attera forma istandard comènte uffitziale, chène istròbu perùnu. In medas, peròe, de manèra ispetziale pro cussos mannos comènte Oslo, no an picàu positzione atzettànde siat su Bokmål siat su Nynorsk.


text:
Su Creo (o sìmbulu) niceno-costantinopolitanu est sa fòrmula de fide in s’unitzidade de Deus, difùndida in sa cristianidade dae su Primu contzìliu de Nitzèa (325) e a su cale fiant istados aciunghidos ampramentos, pertocantes primariamente s’Ispìritu Santu, cun su primu contzìliu de Costantinòpoli (381). Fiat istadu redigidu a coa de is chertas chi aiant traversadu sa Crèsia in su de IV sèculos, subra totu pro more de is teorias cristològicas de Ariu (chi fiat satzerdote in Alessandria).
Su sìmbulu niceno-costantonopolitanu est impreadu a s’ispissu in sa liturgia cristiana.
xxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxx
Deo creo isceti in dd’unu Deus, su Babbu onnipotente, Criadore de su chelu e de sa terra,
de totu s’universu visìbile e invisìbile,
e creo isceti in dd’unu Sennore, Gesùs Cristos, Fìgiu unigenitu de Deus,
nàschidu dae su Babbu in antis de totus is sèculos:
Deus dae Deus, lughe dae lughe, Deus beru dae Deus beru.
Generadu, non creadu, de sa matessi natura chi su Babbu:
cada cosa est istada fata pro Issu;
Pro nois òmines e pro sa sarvesa nostra caleit dae chelu
e s’incarneit pro òpera de s’Ispìritu Santu in Maria, sa Bìrghine, e si fiat fatu òmine;
rughefissu fiat pro nois a suta de Pontziu Piladu, mortu e sepultadu fiat,
risusciteit sa de tres dies segundu is iscrituras,
e artzieit a su chelu, in ue istat a sa dereta de su Babbu.
E at a torrare in su benidore cun glòria pro giuigare is bivos e is mortos
e su rennu suo no at aere acabbu.
Deo creo in s’Ispìritu Santu, chi est su Sennore e donadore de vida
chi protzedit dae su Babbu e dae su Fìgiu,
e in paris cun su Babbu e su Fìgiu est adoradu e glorificadu
e aiat faeddadu pro mèdiu de is profetas.
E in dd’una Crèsia Santa, catòlica e apostòlica.
Cunfesso chi esistet isceti unu batìsimu pro su perdonu de is pecados,
iseto sa resurretzione de is mortos e sa vida de su mundu benidore.
(tradutzione a in curu de Alessandro Dessi)


text:
Su territòriu sardu, ricu de testimonias de su passadu, giai dae sos primos tempos aiat sugugiadu s'interessamentu de sos istudiosos de sa disciplina.
A printzìpiu s'atentu a sas antighidades de s'ìsula cheriat nàrrere a s'incurare de anticuariadu ebbia e petzi in s'Otighentos, cun sos istùdios e s'òpera de su canònigu Giuanne Ispanu, est istadu achiridu unu critèriu modernu pro su chi pertocat a sa matèria. Ispanu, chircadore primorosu, aiat istudiadu sos logos prus nòdidos de s'ìsula e aiat regortu sos istùdios suos in sa rivista "Bulletinu Archeològicu Sardu".
In su matessi sèculu, su generale Alberto Lamarmora, aiat printzipiadu sos istùdios e sa catalogatzione de sos piessinnos geogràficos, zoològicos, archeològicos, istòricos e etnològicos de totu s'ìsula. Aiat publicadu duas òperas de importu mannu ("Viaggio in Sardegna" e "Itinerario dell'Isola di Sardegna"), chi costituiant una "summa" mera e sìnchera de sas connoschèntzias de s'ìsula.
In su 1903 lompet in Sardigna, comente diretore de su Museu de Casteddu, Antonio Taramelli. S'atividade sua in s'ìsula fiat istada presente pro prus de trinta annos, in sos cales aiat compidadu su territòriu sardu pro mèdiu de unu nùmeru mannu de iscavos. In annos prus reghentes, sas chircas e sos istùdios archeològicos conduidos dae Giuanne Lilliu, ant contribuidu - a manera profetosa - a s'interpretatzione de paritzos insediamentos preistòricos e de s'istòria sarda prus antiga.
In sas ùrtimas deghinas de annos, in fines, pro more de s'aplicatzione rigorosa de su mètodu istratigràficu, de s'impreu de tecnologias modernas de iscavu e de un'interpretatzione atenta de sas fontes istòricas, est istadu possìbile a fàghere s'istòria e a ischire sas fatas de sas àreas compidadas.
Como sunt medas, in totu su territòriu sardu, sos logos in sos cales sighint sas indàgines archeològicas, gasi comente est de importu su nùmeru de sos repertos ogetos de istùdiu dae parte de sos acheòlogos.


text:
Su museu, logu dedicadu a sas Musas
S'istitutzione moderna chi li naramus "museu" leat custu nùmene dae su tèrmine grecu "mouseion" chi dessinnat unu logu dedicadu a sas Musas, sas noe divinidades chi ispirant sas artes e sas lìteras. Custu liòngiu sustantziale essit a pìgiu a manera crara finas in sa definitzione de "museu" elaborada dae s'ICOM (International Council of Museums).
Lege subra sos benes culturales, istitutos e logos de sa cultura
Sa Regione Autònoma de sa Sardigna at emìtidu in data 20 de cabudanni 2006 sa L. R. n. 14 chi giughet a ogetu sas "Normas in matèria de benes culturales, istitutos e logos de sa cultura". Cun custu provedimentu sa RAS cheret persighire sa tutela, sa valorizatzione e su benefitziamentu de su patrimòniu culturale materiale e immateriale de sa Sardigna.
Su sistema museale arborensu
Est nàschidu su Sistema museale arborensu, una retza de museos, regortas museales, giassos culturales e ecomuseos de su territòriu provintziale de Aristanis e de àteros territòrios a làcana a cussu aristanesu, pro sos àmbitos de paesàgiu prevìdidos dae su Pianu paesagìsticu regionale. Custu progetu culturale est parte integrante de unu progetu prus ampru de sa Giunta regionale chi punnat a sa costitutzione de su Sistema regionale museale.


text:
Còssiga
Articulu in logudoresu
Sa Còssiga est un'insula de su Mare Mesuderraniu et est una regione chi appartenit a sa Frantza. S'agatat in subra de sa Sardigna e a zòsso de sa Liguria e de sa Provenza. Sa capitale sua est Ajaccio sa segunda tzittade est Bastia. Est sa cuarta insula pius manna de su Mesuderraniu. Omines de importu mannu pro s'istoria tenint origine còssa, cumente Napoleone Bonaparte. A diferentzia de sas ateras regiones de Frantza, gòsat de una autònomia majore e pro custu si tzerriat "Coletividade Territoriale de Cóssiga". S'insula est dividida in duas partes: Còssiga arta e Còssiga bascia. Sa limba de sa populatzioni cossa est su corsicànu, limba noulatina. Su corsicanu est unu limbàzu toscanu; de s'atteru, s'italianu est istadu limba ufitziale finas a su 1859. Dae su tempus de s'intrada a suta 'e su guvernu frantzesu, is cossus tennint però a limba ofitziale su frantzesu.


text:
Iscola Sovracomunale de Mùsica "Giuseppe Verdi" Annu iscolàsticu 2014/2015
Formada dae sas Comunas de Iscanu, Macumere e Sindia.
AVISU.
Sunt abertas sas iscritziones a s'iscola sovracomunale de mùsica, sas letziones si faghent in Macumere in s'iscola "Giannino Caria" carrera Roma e in sos locales de sas Comunas assotziadas,
CUNTATOS:
Iscanu
tel. 0785 32000
Macumere
tel. 085 790851
(Sea Amministrativa) –FAX 0785 72895, mail accessoatti@tiscali.it
Sindia
tel. 0785 479226
S'iscritzione si devet cunsinnare a sa segreteria de sas Comunas intro de su 15 de santuaine.
Servint su tzertificadu ISEE e sa pagamenta de sa tassa de iscritzione.
Sos mòdulos de iscritzione sunt a disponimentu in sas Comunas.
Totu sas informatziones e su mòdulu de iscritzione.


text:
SILANOS
Sòtziu poeticu Silanesu “Frantziscu
Mura” Silanus
II° Prèmiu de poesia in limba
sarda “Modas”
BANDU
Su Sòtziu Poeticu Silanesu “Frantziscu Mura” pro
dare lughe e importu a sa limba, sa cultura sarda e a sa sienda manna de
sa poesia nostra, in totus sas formas e maneras
connotas, contivìgiat su II° Prèmiu de Poesia in limba sarda “Modas”.
RÈGULAS
PRO LEARE PARTE A SU PRÈMIU:
1.
Su Prèmiu est partzidu in duas setziones; una pro sas
òperas connotas e cunsideradas comente “Modas”
e s’àtera pro sas òperas connotas e cunsideradas comente “Modellos”; duncas podent leare parte a su Prèmiu petzi sas òperas
chi sunt iscritas sighende cussas règulas e formas.
2.
Si podet leare parte a su prèmiu cun òperas iscrìtas in
cale si siat variedade de sardu; ant a èssere atzetadas fintzas cussas iscrìtas
sighende sas règulas de sa LSC (Limba Sarda Comuna);
3.
Sas òperas ant a dèvere èssere firmadas cun unu
istrivìngiu o fintzas cun una o prus paràulas de fantasia e imbiadas in busta
serrada a sa Segreteria de su prèmiu. In sa busta, paris cun sas còpias de
s’òpera, si devet pònnere un’àtera busta serrada e a intro de custa devent
resurtare iscrìtos: nùmene e sambenadu, logu e data de nàschida, s’abitu
(carrera, nùmeru tzìvicu, bidda e cap) e nùmeru de telèfono de su poeta e, si
l’at, fintzas s’indiritzu de posta eletrònica (email);
4.
Sas òperas ant a dèvere èssere imbiadas in 8 (oto)
còpias iscrìtas a màchina, a computer o si sunt iscritas a manos, cherent in
istampatellu pro chi andet bene a las lèghere e, a preferèntzia, in fògios de
pabilu A4 (cm 21,3 x 29,7).
5.
Sas òperas chi si presentant, non devent èssere istadas
imprentadas in libros o in cale si siat àtera forma in antis de custu bandu, non
podent àere nemmancu retzidu prèmios o mentziones in àteros prèmios o cuncursos;
6.
Sas poesias si devent imbiare cun posta ordinària o (mègius)
cun Racumandada, intro de lunis 20 de
Santugaine 2014, a sa Segreteria de su Sòtziu: Sòtziu
Poèticu “FrantziscuMura” Silanos - Segreteria organizativa c/o Cuccuru Angela
Maria, Carrera de S. Antoni, 8 - Silanos (NU) 08017. Pro chi s’imbiu de sas
òperas siat cunsideradu fatu in tempus contat sa die de su timbru de sa Posta.
7. Sas
òperas ant a èssere premiadas dae una giuria numenàda aposta; su chi detzìdit
sa Giuria est che a sentèntzia e gaì abarrat.
8.
Sas òperas no ant a èssere torradas a sos poetas; adurant
de propriedade a su sòtziu Poèticu chi at contivigiadu su prèmiu e las at a pòdere
impitare pro cale si siat cosa sena àere òbrigu perunu de dare dinare o àtera
forma de cumpensu a sos poetas chi però ant a èssere numenados onzi borta chi
su Sòtziu at a impreare sa poesia issoro e de sa cale issos adurant meres.
9.
Chie non dat cara e non si cunformat a totus sas règulas
de su prèmiu, benit postu a banda in cale si siat momentu.
10. A su prèmiu
si leat parte de badas sena paga peruna pro si nche iscrìere;
11. Su
sòtziu, si b’at bisòngiu, tenet su deretu de currèzere (petzi in s’ortografia)
sas òperas mandadas da sos poetas;
12. Onzi poeta
podet leare parte a ambas duas setziones de su prèmiu (Modas e Modellos) fintzas cun prus de un òpera, prus a prestu, non
s’at a pòdere leare prus de unu prèmiu o mentzione pro setzione.
Setziones
MODAS “Prèmiu Frantziscu Mura”.
Sos poetas devent prodùere sas òperas segundu sa
manera e sa forma connota dae sa Moda; cun s’Istèrrida, sos Fiores e sas
Retrogas; bastat chi bi siat custa forma, su poeta at libertàde de fàghere comente
prus l’agradat pro su restu. In sa busta de s’imbìu si bi devet iscrìere “Setzione
Modas”.
MODELLOS “Prèmiu Toni Manca”.
Sos poetas devent prodùere sas òperas segundu sa
manera e sa forma connota e impitàda pro sos “Modellos” (pro unu nàrrere, Settilla, Bator Retrogadu, Sesta a
Puntu in Mesu, Ses Revessu, Dòighi Travadu, Degheoto a Pala Imbesse,
Trintaduos, Trintases Retrogadu o Fioridu e Tentu a Màglia e gai sighende);
Sa Giuria at a leàre a cussideru “modellos”
imbentados a nou pro su prèmiu. S’ispera est chi si nde presentent semper de
prus. Cando si presentat unu Modellu nou, su poeta at galu de prus s’òbrigu de
iscrìere in pagas rigas sa forma e sa manera chi at cuncordadu. B’at de ammentare
chi su poeta devet semper inditare sa forma e sa manera impitada est a nàrrere
su Modellu. In sa busta de s’imbìu si bi devet iscrìere “Setzione Modellos”
_______________________________________________________________________
Su Sòtziu Poèticu
Silanesu “Frantziscu Mura” a banda de sos prèmios pro sas partes “Modas” e
“Modellos”, at a pòdere dare unu o prus prèmios a poesias presentadas a su
prèmiu chi, a parre de su Sòtziu, tenent mèritos de importu pro sos temas e sos
argumentos chi tratant.
_______________________________________________________________________
AVISOS:
·
De sa die chi s’ant a dare sos prèmios e de totu
sos àteros indìtos, su Sòtziu nd’at a dare contu cun totu sos mèdios e in cada
manera in tota Sardigna (giornales, Internet, Facebook, ràdios e televisiones
sardas). Su sòtziu at a mandare s’avisu in posta o pro telèfono ebbia a sos poetas
chi sa Giuria at a premiare.
Novas de su Prèmiu e de sas règulas suas.
A manera de fàghere ischire cantu prus
possìbile, a sa gente, sa nova de su II°
prèmiu Poèticu “MODAS”
e de sas règulas pro bi pòdere leare parte, su
sòtziu Poèticu “Frantziscu Mura” in prus de sos giornales sardos at a publicare
sa nova de su bandu fintzas in custos sitos
www.conchidortos.org
https://www.facebook.com/pages/premiu-de-poesia-Modas-Silanus/546596695466002?ref=hl
Adatamentu bortadura ufìtziu limba sarda Mandamentu VI.
Cabidanni 2014


text:
Neil Young
Articulu in logudoresu
Neil Perceval Young (Toronto, 12 de santandria 1945) est unu cantautore canadesu. Est unu musicista, autore de tantas cantones, cantant, sonat sa chiterra, s'armonica, sa tastieras e su pianuforte. Est istadu cumponente de su gruppu Buffalo Springfiels e in su 1968 si fit unidu a ateros tres musicistas formende su gruppu connottu cun sa sigla C.S.N.&Y. dae sas iniziales de su sambenadu de sos aderentes ([[Crosby, Stills, Nash and Young). Young est finas unu attivista proa sa difesa de s'ambiente e de sos massaios minores; in su 1985 aiat participadu a sa realizatzione de unu concerto de beneficientzia Farm Aid.
Discografia a sa sola[modìfica | edit source]
- Neil Young
- Everybody Knows This Is Nowhere
- After the Gold Rush
- Harvest
- Time Fades Away
- On the Beach
- Tonight's the Night
- Zuma
- American Stars 'N Bars
- Comes a Time
- Rust Never Sleeps
- Hawks & Doves
- Re-ac-tor
- Trans
- Everybody's Rockin'
- Old Ways
- Landing on Water
- Life
- This Note's for You
- Eldorado
- Freedom
- Ragged Glory
- Harvest Moon
- Sleeps with Angels
- Mirror Ball
- Broken Arrow
- Silver & Gold
- Are You Passionate?
- Greendale
- Prairie Wind
- Living with War
- Living with War: In the Beginning
- Chrome Dreams II
- Fork in the Road


text:
Su 2014 DMC Online DJ Championship
Ocannu puru si fait su 2014 DMC Online Dj Championship, forsis sa prus batalla manna de digeis in s'arretza. Is digeis de totu su mundu ant a podi participai intreghendi unu scioru insoru de duus minutus bia Youtube, est a nai sa democratzia sintzilla! Sa giuria? Totu is chi ant ddus castiai ant a podi votai de su giassu de su DMC (unu votu sceti po dònnia digei chi s'at a praxi). Imoi seus a su primu giru; a s'acabu de totu su tretu su bincidori at a tenni s'onori de si-dda podi gherrai cun totu is bincidoris de is DMC natzionalis a sa batalla finali mondiali chi s'at a fai in s'atòngiu. Nosu siguramenti no eus a participai ca si praxit a scriri e a biri vìdius ma no a fai sbianchimentu! In Sardìnnia gei nci-nd'at de digeis giòvunus e bravus... spereus chi si-dda tentint e chi amostint, cun is tènnicas de scarràfiu e de giogulamentu insoru, chi innoi puru nci at genti bona meda.
DV/DJ-Tech Freestyle Scratch Battle: Fakser at bintu.
Dj Fakser at bintu sa DV/DJ-Tech Freestyle Scratch Battle, una batalla in s'arretza de scarràfius in freestyle. Nudda de aciungi: custu piciocu scarràfiat lestru e precisu meda e at mollau apalas genti che a is russus Chinmachine e Alexander WSQ, piciocus de sa scola noa de Beat4Battle Russia. At a arrici unu micser DIF-1S de sa DJ-Tech. Balla ca giai funt togas custas batallas in s'arretza!
Reebok IDA WORLD DJ CHAMPIONSHIPS 2013: is arresultaus.
Eriseru in Cracòvia (Polska/Polònia) s'est "gherrada" s'IDA 2013, forsis sa prus batalla mondiali manna e de oindii. Dda ant trasmìtia in s'arretza puru, cun d-unu streaming in Youtube. Ndi apu biu una mesoredda sceti ma si potzu nai chi s'organizadura fiat sèria meda; regia, calidadi de is màginis, sonu, ecc., totu fiat perfetu comenti iat a depi essi in is grandu acadèssius. M'eis a nai: "ma in Polònia? no est unu stadu arricu meda, no tenint unu connotu mannu de batallas de digei". Totu fàula: est unu stadu "giòvunu", anca is giòvunus si movint po fai is cosas e anca ddoi est una scena musicali chi est amanniendi-sì dònnia annu! Bastit a pensai chi s'IDA est amparada de Reebok, Rane, Traktor, Stanton e una dexina de àteras firmas mannas chi, siguramenti, no bandant a nci fuliai su dinai in cosas mali cuncordadas.
Torrendi a sa batalla: sa primu parti est stètia fata in s'arretza, est a nai sartiendi is batallas in dònnia stadu (dinai allogau) e faendi s'apretziadura de su nùmuru de "castiadas" de dònnia vìdiu po stabilessi chini totu depiat bandai a sa finali de Cracòvia de eriseru. Tres categorias de batalla, sciorus straordinàrius (apu biu a su franzesu Dj Nelson... piticheddu su scioru!), trumas... unu spetàculu bellu de-i cussus chi impàrant comenti s'iant a depi fai is cosas po amparai e amanniai de manera sèria s'arti de su digei contras a sa cumertzializadura chi seus bivendi in totu is setoris.
Labai is arresultaus:
Show Category
1. Steve Nash & Dj Funktion (Polònia)
2. Groove Sparkz (Franza)
3. SKIP (Ìndia)
Technical Category
1. Vekked (Cànada) [amparadori de su tìtulu]
2. Five (Rep. Ceca)
3. Skillz (Franza)
Scratch Category
1. IQ (USA)
2. BEN (POLAND
Polònia e Franza ant cunfirmau sa fortza insoru (scenas natzionalis mannas meda) e s'americanu IQ est cosa de timi. Ma tòcat a "donai atentzioni" a is stadus nous chi ndi funt bessendi a pillu in is batallas! Custa borta s'Ìndia ndi pigat su de tres postus in sa categoria "Show". Balla!
Jon1st (UK) bincit sa de tres “DMC Online DJ Championships”
Ocannu puru sa DMC at fatu sa batalla in s'arretza e donau visibilidadi a unu sciacumannu de digeis de dònnia parti de su mundu (Brasili, Cile, ecc.) ma, a s'acabu, s'Europa nd'at bogau su campioni nou. In su 2012 fiat stètiu su franzesu Fong Fong a binci ma ocannu sa Franza pìgat su de noi postus sceti cun Dj Groove Sparkz (stilosu meda cun is scarràfius e pretzisu meda ma su scioru cosa sua, a s'acabu, est stètiu unu pogheddu "bambu" e chena de naturali); s'Arrènniu Uniu, invecis, bìncit cun Jon1st (scioru lìmpiu, unas cantu tènnicas friscas, scioberu musicali modernu-eletrònicu ma de cussus chi no ti-nd'arroscis apustis de binti segundus!) e pìgat su de tres (Ritchie Ruftone) e su de seti (Dj Rasp) postus puru. A su segundu postu agataus s'amigu canadesu Dj Vekked (chi ddi eus fatu unu pregontu in su mesi de Gennàrgiu), campioni 2012 IDA Technical e DMC Supremacy. Innoi is classìficas finalis cun is avotus de is giugis e de su pùblicu (Jon1st at bintu totu e duas, craramenti) e bosi cumbidu a ddas acarai e a fai unus cantu de arrexonamentus:
http://dmcdjonline.com/video.php?t=results
Imoi a Dj Jon1st ddi tòcat a batallai a sa finali mondiali DMC su 5 de su mesi de ladàmini a s'Indig02 de Londra!
Batallas de QSU
Sendi chi est unu maistu, forsis su prus maistu mannu, Dj Qbert puru tenit sa scola cosa sua ma, sigomenti ca est unu professori stravanau, est un'universadi: Qbert Skratch University! In su benidori eus a scriri un'artìculu specìficu apitzu de is scolas de digei, ca no funt stètias pesadas oindii ma esistint de meda tempus. Poi imoi bosi 'ollu sinnalai chi sa QSU est faendi unas cantu batalleddas apitzu de is tènnicas; "transformer", "stabs", "3 click flare", ecc., cun sa fòrmula de is vìdius integaus cun Youtube o cosas aici. Su giugi, mancu a ddu nai, Qbert etotu.
Cunsiderus lestrus: calincunca cosa de didàtica e de formatzioni gei dda cumprendu e mi parrit chi custa siat una manera bona meda de spruinai is "basis" de su scratch e de infogai is studiantis po ddas studiai, aguantendi sèmpiri cussu sentidu "de batallu" chi su digei-scarrafiadori depit tenni e pensu puru chi siat una manera bona de si fai pubricidadi, ca su "testimonial" mannu no abastat e tòcat a ingustai sa genti cun sa parti "ativa" de sa scola, in prus chi sa parti "passiva" de is letzionis. Ah, femu scarescendi-mì de bosi-ddu nai: po participai tòcat a ddoi essi assentaus a sa QSU! Eh, ddu sciu, nci seu abarrau mali deu puru... 90 $ po 3 mesis de scola a bintrada lìbera in su giassu po is ainas, is vìdios, is letzionis e sa possibilidadi de chistionai e àiri consillus de Qbert e de is maistus famaus de sa scola. No nci at dinai? E insa' passièntzia! Nimancu deu seu assentau... faeus una batalla intra 'e nosu etotu e si spassiaus puru! Po debadas!
Pregontus: Dj Vekked (IDA 2012 Technical e DMC 2012 Supremacy champion)
Piciocus, no si perdeus in girus de fueddus longus! Unas cantu cidas a oi eus fatu unu bellu pregontu a Jake "Dj Vekked", unu digei chi in su 2012 at bintu de totu e de prus (IDA, DMC Supremacy...); est stètiu simpàticu e disponìbili meda e ddi torraus gràtzias sperendi chi, in su 2013 puru, at a binci batallas e at a nosi arregalai unu montoni de scarràfius, sciorus e mùsica de gosai. Insa', labai su pregontu:
1 – SU DIGEI: Diferèntzias intra de DMC e IDA: tènnicas, giugis, arrègulas, etc.. Cali est sa mellus batalla?
R – VEKKED: Po s'IDA tenis abisòngiu de prus materiali, e su formau est prus difìtzili. Sa bogadura est sa prus parti “tostada” de sa batalla e su formau: de 13 personis 4 ndi àndant a sa mesu-finali. In prus, a dònnia torrada, depis scarrafiai/fai giogulamentus e no podis passai chena de unu de custus. Sa cumpetitzioni a 6 minùtus de su DMC est prus difìtzili ma s'IDA est unu pogheddu prus forti de su DMC Supremacy e prus dèbili de su DMC 6 minùtus. Mi praxit unu pogheddu de prus s'acontèssiu e s'impostatzioni de s'IDA, est stètiu stravanau ca su team de s'IDA fait funtzionai totu lisu... no ddoi at cansàntziu po apariciai totu. Su parri miu est chi imoi su DMC siat sa prus batalla difìtzili poita ca est sa prus antiga e atinat prus natzionis ma s'IDA tenit unu benidori luxenti diaderus, deu incoru a dònnia digei a circai de nci intrai. S'IDA est stètia sa mellus sperièntzia mia de digei chena de dudas.
2 – SU DIGEI: Digeis canadesus: A-Trak, Dopey, Lil' Jazz... cali de issus t'at donau ispiratzioni?
R – VEKKED: Mah, càstia... medas. Seu stètiu ispirau meda de is digeis canadesus. Nci-ndi funt medas bravus diaderus, e unu tanti de issus no est connotu meda. Po sa prusparti seu stètiu ispirau de: Turnstylez (D-Scratch, Lil' Jaz, DJ Grouch), DJ Brace, Wundrkut, Shub, A-Trak, Jr. Flo, M-Rock, Jooce, Pump, Drastik, Kid Koala, DJ Mana. Totu custus piciocus funt bravus diaderus e medas de issus funt sutapretziaus... medas digei canadesus no tenint sa matessi pubricidadi de-i cussus americanus.
3 – SU DIGEI: Chistionendi de tennologia, apu biu chi umperas Serato cun su RANE 62. Ita ndi pensas de custu micser? E cali arrecumandas che a scèberu? Giai ddu scis chi su 62 costat meda!
R – VEKKED: Imoi su 62 est su micser chi prefèrgiu. Mi praxit a tenni Serato/DVS integrau aìnturu de su micser impari a is controllus. Nomi praxit a tocai my tragaditzu in su mentris de su cuncertu chi no depu. Duncas, po custa tenta, is Rane 62 e 57 mius funt is chi m'agradant. Su Z2 e su Vestax Pro IV parrint togus comenti a ainas “no Rane”. Po su chi pertocat is micsers chena de DVS prefèrgiu su Vestax 08 cun Innofaders po scarrafiai.
4 – SU DIGEI: Pròssimu tentas: batallas, discus, produsiduras, cuncertus, pàsiu...
R – VEKKED: Bollu a batallai ancoras, no m'intendu giai “spaciau”. Forsis seu lòmpiu a su 75% de su potentziali cosa mia. Pensu chi, in is duus annus benidoris, apu a ndi benni a essi prus forti. Mancai apa tentu un'annu bonu diaderus ocannu, no tengu sperièntzia meda. Forsis apu fatu 7 o 8 batallas sèrias in sa vida mia, duncas seu ancoras imparendi meda apitzu de comenti ddas fai. Bollu fai mùsica puru chi tengu unu pagu de tempus lìberu, cun preferèntzia po sa mùsica fundada apitzu de su scratch.
5 – SU DIGEI: Ita mùsica ponis in is currillus? Deu pensu chi tui siast unu digei giòvunu chi tenit una connoscièntzia manna de sa mùsica, printzipalmenti de cussa de is annus 90... Seu sballiendi?
R – VEKKED: Mi praxit sa mùsica fata apitzu de is campionamentus cun arratantinas grais, duncas apu sèmpiri scioberau hip-hop de scola bècia e breaks. A nai sa beridadi no sonu in is currillus ca in Cànada no nci-ndi funt medas po nci sonai sa genia de mùsica chi mi praxit, e no min-nd'importat de sonai mùsica “pop”.
6 – SU DIGEI: Tèssiu de digei europeu contras a su tèssiu de digei americanu: su parrimentu tuu.
R – VEKKED: Po is batallas is digeis europeus funt prus eletrònicus e orientaus apitzus de su scarrafiau, is digeis americanus umperant meda prus mùsica de su connotu e s'orientant de prus apitzu de su giogulamentu. Pensu chi is digeis europeus, imoi siant, in totu, prus ainnantis, ma calincunu, ma medas sighint sa moda de manera tropu acostada. Medas funt bonus scarrafiendi, ma est fàcili a biri is influèntzias insoru. Podis nai custu apitzu de totu is digeis, ma deu pensu chi siat poita s'Euròpa at tentu medas grandu campionis in custus annus (Netik, Rafik, Unkut, Fly, etc.) e medas digeis funt sighendi is arrastus insoru. Is digeis americanus, imoi de pagu, pensu chi apant unu stili prus ùnicu, ma scarrafiendi no siant aici tènnicus o lìmpius po sa prusparti. Est agiumai una chistioni de “tènnicas contras stili”. Creu chi, de su 2005-2010 est stètiu a s'imbressi, is digeis europeus teniant unu stili prus ùnicu/arrefinau e is digeis americanus fiant sighendi una surra de modas (I-Emerge apitzu prima de totu). Sa cosa andat a fàsias. Deu speru chi nci at a essi unu tempus chi ambaduus lompant a su prus cùcuru artu insoru comenti a is diis de is Skratch Perverts contras a The Allies.
7 – SU DIGEI: Tui ses canadesu e duncas, siguramenti, ses “a duas lìnguas”: is fueddus tènnicus funt mellus espressaus in ingresu o in frantzesu? Ddoi funt curiosidadis chi ndi bessint a pillu acarendi is duas lìnguas?
R – VEKKED: Ha ha ha! Crei-nci o no ma su frantzesu miu no est bonu. Ddu apu studiau in sa scola e ddu portzu ligi bastanti po fueddai in frantzesu in is “French DJ Message Boards” e ligi calincunu giassu, ma casi sèmpiri is frantzesus fueddant un'ingresu prus bonu de su frantzesu chi fueddu deu! Ha ha ha!
8 – SU DIGEI: Tui scarràfias e fais giogulamentus a s'imbressi: poita custu scioberu? Su crossfader a s'imbressi est unu profetu, de manera speciali po-i cussus chi umperant sa manu dereta, che a Q-Bert?
R – VEKKED: Apu inghitzau a scarrafiai a s'imbressi po sa matessi arrexoni de meda genti: su micser cosa mia teniat curreus lòfius e femu imparendi cun is cambiadoris de lìnia. Candu apu incarrerau a imparai giogulamentus e amisturamentus apu apoderau su crossfader a cussa manera e, duncas, podendi sighiri a scarrafiai in su mentris chi faemu dònnia cosa... simplementi teniat unu sentidu, po mei! A lestru, emu cambiau is curreus de is canalis (su pratu a manu manca acapiau a su canali de a manu dereta e s’àteru a s’imbressi [n.d.s.]) poita ca mi parriat prus fàcili a passai de su crossfader a s'imbressi a su canali cambiau. No creu chi nci siat profetu mannu, pruschetotu scarrafiendi, normali o a s’imbressi est sa pròpiu cosa. Po is giogulamentus nci funt una pariga de tènnicas chi funt prus fàcilis cun su fader a s’imbressi e, po contras, àteras prus fàcilis cun su fader deretu. Su fader est prus lestru deretu po is giogulamentus ma est prus fàcili a fai movimentus lestrus de su discu candu est a s’imbressi, ma funt acanta meda.
9 – SU DIGEI: Connoscis sa Sardinia?
R – VEKKED: Haha, nou! Est bella? Emu a depi a dda abisitai? Agatai-mì unu cuncertu!
10 – SU DIGEI: Comenti a is mellus pregontus serraus cun: bonu annu nou!
R – VEKKED: Gràtzias medas!
Vekked ande Facebook
Versioni ingresa de su pregontu
IDA 2012, is arresultaus: VEKKED bincit torra!
Cida passada, in Cracovia (Polònia), s'IDA (International Dj Association) at fatu sa finali mondiali cosa sua, sa prus batalla stilosa de ocannu. Is arresultaus, friscus friscus, s'oberrint cun d-unu spantu:
VEKKED (Cànada) est su campioni nou de sa categoria TECHNICAL!
Sighint TOPIC (Frància), ODILON (Bèlgiu) e RITCHIE RUFTONE (Arrènniu Uniu).
E poita totu custu spanti? Tziu Vekked iat bintu giai sa finali DMC SUPREMACY 2012 e, in d-unu artìculu chi emus scritu in su mesi de Cabudanni apitzu de su DMC online, emus nau giai de ddu aguantai a bisura a custu piciocu, ca teniat musicalidadi e stili meda in sciorus cosa sua... e difatis nd'est bessiu campioni duas bortas in is prus batallas mannas de su mundu. Eus ndi a scriri un'articuleddu dedicau, comuncas.
Po s'àtera categoria chi ddi narant SHOW, is trumas funt:
STEVE NASH & FUNKTION (Polònia) bincidoris, sighius de BEAT BOMBERS (Portogallu) e SKILLZ MACHINE (Bèlgiu).
Bosi fatzu apubai lestramenti chi, intra de "technical" e "show", su Bèlgiu ndi pigat unu segundu e unu de tres postu e su Portogallu fait spantu cun su segundu postu in su show (duncas no funt bravus scéti a giogai a palloni!). Sa Polònia, meri de domu, pigat s'òru in su "show". A bosàterus a giudicai chi sa giuria dda at intzertada!
DMC World Dj Championship 2012: is arresultaus
Eriseru is finalis de Londra de sa DMC World Dj Championship 2012 ant postu sa corona a is bincidoris de is tres categorias:
- scioru clàssicu de 6 minutus: DJ IZOH (Giaponi). Comenti emu nau s'Àsia est boghendi-ndi digeis fortis meda ma est berus puru chi su Giaponi, a cumentzai de s'acabu de is annus '90, est stètiu forti sèmpiri... bosi bollu arregordai Dj Akakabe (su de cuàturu postus in su DMC 2008), Dj Kentaro (campioni DMC in su 2002), ecc.. Segundu postu po DJ PRECISION (U.S.A.) e su de tres po RITCHIE RUFTONE (UK).
- World Supremacy (batalla unu contras unu): DJ VEKKED (Cànada). E ita bosi emu nau? Calincuna cosa gei dda cumprendu ancora!
- Trumas: MIXFITZ (Bèlgiu).
Imoi tocat a abetai a is vìdius e a totu is novas apitzus de is batallas e de comenti funt stètias gherradas.
DMC World Dj Championship 2012: sa finali
Ocannu puru sa finali de su DMC World Dj Championship s'at a fai in Londra, custa giòbia e cenàbara. Pagu de nai, at a essi unu spetàculu potenti e spantosu, ca su DMC est sèmpiri su DMC e chini est crèsciu comenti a mei castiendi a Cash Money, Roc Raida, Dj David, Craze in is vìdiu-cascitas copiadas milli bortas ddu sciri beni e iat a bolli a nci essi. Apu a fai cunsiderus aprofundaus agoa de sa batalla. Po imoi si cumbidu sceti a castiai su schema de is chi ant a si-dda giogai in custa finali e nci arrexonai apitzus comenti apu fatu deu in s'arresùmini de su schema "a turta" apoddau abàsciu, est a nau:
Àsia: 6/23 finalistus, 2 in prus de s'Amèrica!
Àfrica: 2 finalistus cun Kenya e Àfrica de Giossu!
Comenti in su sport e in s'econòmia in su mundu de su digei is natzionis "noas" (e fait arriri a ddi nai diaici, ca scireus ita totu ant sunfriu po curpa de is natzionis "bècias") funt faendi-sì balli... e deu ndi seu prexau meda!
Fong Fong (FRA) bincit sa segundu “DMC Online DJ Championships”
Sa segundu batalla manna in s'arretza "DMC Online Dj Championships" est spaciada e s'at nau chini est su bincidori de su 2012: Fong Fong (FRA), chi s'annu passau iat pigau su de tres postus. Bellu scioru lestru, lìmpiu e tènnicu de custu piciocu bravu e pibirudu, chi ddi praxit a si trassai (òmini lupu, Scream, Homer Simpson, ecc.) e a fai "su scimpru" in is vìdius cosa sua, in s'interis chi est scarrafiendi cun seriedadi pròpia de su campioni... e nci est lòmpiu a ddu essi! Imoi si-dda at a depi gherrai in sa finali de su DMC "normali", eus a nai, in su mesi de Ladàmini in Londra.
De batallas in s'arretza ndi eus chistionau giai meda e, comenti emu nau, funt amanniendi-sì e is digeis potentis si-nci funt amollendi, ca donant visibilidadi, faint lompi a is batallas che a su DMC e si bincint prèmius puru (dinai, ainas, ecc.). Apitzus de custa chi bosi seu contendi nci at unus cantu arrexonamentus lestrus de fai:
1 - Aìnturu de is primus 10 de sa classìfica finali (avotaus de una giuria de digeis mannus), in prus chi is duus prus avotaus in s'arretza, nemus at imperau discus "berus"! Totus ant imperau is discus "a còixi" (DVS, digital vinyl system). S'arrexoni iat a podi essi sa comodidadi de custu sistema chi ti pirmit de fai totu su scioru cun duus discus e, in prus, de no fai sartiai sa puntina (Relative Mode) e de giogai cun is atacus (Lèssicu 1.7).
2 - Totus (e mi-ddus apu castiaus totus) ant imperau Serato Scratch Live e duncas su prus cuncurrenti mannu Traktor no ndi bessit beni-beni a pubricidadi. Custu bolit nai chi a is digei de batalla ddi praxit Serato e, sigomenti ca 9/12 funt europeus, no fait nimancu a nai chi funt "americanus" e si sciri ca preferrint a Serato (Traktor est prus imperau in Europa e est su programa "meri" po is digeis de mùsica eletrònica in generali).
3 - Torrendi a su puntu duus: forsis poita ca 11/12 imperant unu mixer Rane cun sa scheda de Serato aìnturu (TTM 57SL, Sixty-One o Sixty Two)?
4 - Technics arrennat! Foras de Fong Fong chi at imperau una pariga de PDX Vestax e de s'amigu Dj Cordella (ITA) chi at imperau una pariga de Numark TTX (e pigau su de otu postus, mancai iat a essi stètiu prus giustu su de cuàturu!) su Technics at fatu bella amosta in dexi sciorus. Mi parrit, duncas, chi custu pratu, foras de produsidura de una pariga de annus, siat torrau a essi su modellu o "standard", comenti narant in italianu puru.
5 - No si biint agiumai prus is "giogus de corpus" chi, una borta, fiant parti importanti meda de su scioru. Eja, ddu sciu chi fiat totu scena e chi seu antigu ma ita si depu nau: mi praxint! Gei ant a torrai cussus puru, trancuillus!
6 - Totu is scioru funt bastantis tènnicus e su livelli est artu perou, a livellu de musicalidadi, funt cosa de s'arrosci a lestru, ca sonant perfetus che a un'arregistratzioni e calincunu nci at postu a su dubstep puru! 'stìtzia ddu c... bah bah! Ma unu giai ddu bollu a sarvai: Dj Vekked (CAN), chi depiat arribai assumancu segundu. At fatu unu scioru de si-ndi lingi is didus e, difatis, si-ddu apoddu innoi asuta po serrai custu post a sa manna!
Lèssicu 1.8
(su) GIOGU DE CORPUS: in ingresu est BODY TRICK e funt totu cussus is movimentus spetacularis e agiumai de "circu" chi su digei fait apitzus de su mixer e de is pratus po spantai pùbricu e aversantis. Custu est un'esèmpru (R.I.P. Roc Raida).


text:
- sa responsabilidade de ammaniare atziones beras de polìtica ativa pro sos giòvanos, faghende a manera chi bi siant misuras disponìbiles,
- sa funtzione de gestione de sas atividades e de coordinamentu de totus sos servìtzios pro s’impiegu.
mercoledì 23 luglio 2014
Oportunidades pro sos giòvanos.
Est partida s’initziativa: Garanzia Giovani.
Si ses residente in Italia e tenes intre sos 15 e sos 29 annos, ses tzitadinu comunitàriu o istràngiu extra UE, regularmente sogiornante, e non ses traballende e non ses nemmancu inseridu in unu cursu iscolàsticu o formativu, tando podes aderire a Garanzia Giovani.
Podes gosare de oportunidades de orientamentu, formatzione e traballu prevìdidas dae su programma.
Inoghe as a agatare totus sas ofertas de traballu de sas aziendas chi aderint a Garanzia Giovani o chi beninint dae s’acordu e sa collaboratzione intre sugetos pùblicos e privados: dae s’ativatzione de tirotzìnios a cuntratos de aprendista e cursos de formatzione.
Sas regiones tenent:
Iscriviti a: Commenti sul post (Atom)


text:
Comuna de Sindia
Provìntzia de Nùgoro.
Sunt abertas sas iscritziones a su
Cursu pro imparare a nadare e
atividade de animatzione
Podent leare parte sos pitzinnos dae sos
6 annos, (nàschidos in su 2008) a sos 11 annos (nàschidos in su 2003).
-
Si
b’ant a èssere prus rechestas, ant a leare parte sos prus mannos de edade.
-
Su cursu s’at a fàghere in su mese de
austu pro unu nùmeru totale dae 12 a 15 letziones
a pitzinnu.
Si previdit unu costu de servìtziu de:
- Su cursu
s’at a fàghere in su Abbamala Green Village de Bosa,
- € 60,00 pr n°2 o prus iscritos de sa matessi famìlia;
Sa cuota est pro: atividades de
animatzione, piscina, trasportu e assiguratzione.
Servit unu tzertificadu mèdicu pro atividade
no agonìstica e chi atestet una carena sana e forte.
Sos
mòdulos pro sas iscritziones si podent ritirare o a s’ufìtziu protocollo o in
sa biblioteca comunale intro sa una de su 28
de trìulas 2014.


text:
HidroPower Cabina box doccia 80x80 nuovo in vetro cristallo temperato da 6 mm.
HidroPower Cabina box doccia 75x75 nuovo in vetro cristallo temperato da 6 mm.
HidroPower Cabina box doccia 70x70 nuovo in vetro cristallo temperato da 6 mm.
HidroPower Cabina box doccia 90x90 nuovo in vetro cristallo temperato da 6 mm.
HidroPower Cabina box doccia 70x90 nuovo in vetro cristallo temperato da 6 mm.
HidroPower Cabina box doccia 80x100 nuovo in vetro cristallo temperato da 6 mm.
HidroPower Cabina box doccia 70x100 nuovo in vetro cristallo temperato da 6 mm.
HidroPower Cabina box doccia 80x120 nuovo in vetro cristallo temperato da 6 mm.
HidroPower Cabina box doccia 70x120 nuovo in vetro cristallo temperato da 6 mm.
Nessun prodotto
Spedizione
0,00 €
Totale 0,00 €


text:
Born in Augusta in 1980, Giovanni Guagliardo began his musical studies in Catania (Sicily) and since his operatic debut at the Taormina Opera Festival in 2010, he’s been singing in Italian opera houses and festivals.
As a young singer, Guagliardo has been perfecting his craft at Teatro dell’Opera di Roma, Teatro Massimo di Palermo, Teatro Verdi di Trieste, Teatro del Giglio di Lucca, Teatro Carlo Felice di Genova, Teatro Verdi di Pisa, Teatro Sociale di Mantova, Teatro Lirico di Cagliari, Teatro Bellini di Catania, Teatro della Fortuna di Fano, Teatro Filarmonico di Verona, Teatro Municipale di Piacenza, Teatro Regio di Parma, Teatro Vittorio Emanuele di Messina, Teatro Comunale di Ferrara, Teatro delle Muse di Ancona, Festival Puccini di Torre del Lago, National Centre for the Performing Arts in Beijing and Teatro La Scala di Milano.
He appears with such important conductors as Bruno Campanella, Daniel Harding, Daniel Oren, Hubert Soudant, Eve Queler, Marc Soustrot, Bruno Bartoletti and Myung-Whun Chung, and with such directors as Maurizio Scaparro, Keita Asari, Pippo Crivelli, Giuliano Montaldo, Calixto Bieto, Giancarlo del Monaco, Lamberto Puggelli , and Gilbert Deflo.
In Italy and New York his roles are Ping in Turandot in La Coruna, Masetto in Don Giovanni and Lescaut in Manon Lescaut at the Teatro Bellini di Catania, Shaunard in La bohème at the Carlo Felice’s theathre in Genova, Sulpice in La fille du régiment at the Teatro dell’Opera di Roma and at the Teatro Verdi di Trieste, Marcello in La bohème at the Teatro Massimo di Palermo, Lescaut in Manon Lescaut and Jake Wallace in La fanciulla del West at the Festival Puccini in Torre del Lago and Don Diego in L’Africaine with the Opera Orchestra of New York and Gualtiero in Edgar at Carnegie Hall.
In 2014/15 he sang Faurè’s Requiem at the Teatro Massimo “V. Bellini” di Catania, Sonora in La fanciulla del West at the Festival Puccini in Torre del Lago, Marullo in Rigoletto during a tour in Beijing with Teatro Regio di Parma and Marcello in La bohème at the Teatro Lirico di Cagliari.
The 2012/13 season saw him as Marcello in La Boheme in Wichita Grand Opera and Montano in Otello at the Thèatre des Champs Elysèes de Paris, Frederic in Lakmè in Palma de Mallorca.
He opened the 2010/11 season performing Marcello in La bohème at Teatro Massimo “V. Bellini” di Catania, Madama Butterfly (Sharpless) at the Hamburger Staatsoper, Francesca da Rimini (Ostasio) at the Teatro Verdi di Trieste and Terzaghi in a world premiere of Leoncavallo’s Mameli.
During the 2011/12 season he performed as Marullo in Rigoletto in Oman with the Teatro Regio di Parma, Carmen (Morales) at the Teatro Massimo di Palermo, Andrea Chenier (Mathieu) in Milan, Battaglia di Legnano (Marcovaldo) in Trieste, Turandot (Ping) in Genova and I Pagliacci (Silvio) in Florida, Don Giovanni (Leporello) at the Teatro della Fortuna di Fano, Madama Butterfly (Sharpless) at the Teatro Bellini di Catania and Cavalleria Rusticana (Alfio) at the Mikhailovky theatre in San Petersburg.
The year 2016 will see him in Boheme (Marcello) at the Taormina Opera Festival, Traviata (Germont) at the Teatro Bellini di Catania and Pagliacci (Tonio) in Charlotte Opera Carolina.


text:
giovedì 29 maggio 2014
REGULAMENTU:
Sas postatziones ant a èssere assinnadas a estratzione.
Si podet impreare duas cannas cun o chene mulinellu, non podent èssere armadas cun prus de duos amos cadauna. Non si podet impreare du bigatinu, ne mancu comente pastura de sas escas artifitziales e de su sàmbene suta cada si siet forma.
Su Sòtziu Abba Rùvia declinat cada si siet responsabilidade pro dannos provocados a cosas o pessones in s'intèri de sa manifestatzione.
Iscriviti a: Commenti sul post (Atom)


text:
Brema
Coordinatas: 53°04′37″N 8°48′32″E / 53.076944°N 8.808889°E
Brema (Bremen in tedescu), tzittade importante de sa Germània settentrionale, subra su fiumene Weser, cun unu portu, su segundu in Germania a poi de Amburgo. Ricca de varias industrias. Cunservat monumentos mediovales: unu est sa creja de santu Pedru, un a olta sa Cattedrale, e oe Creja Luterana, fundada in su sec. VIII e fraigada varias boites a poi de distrutziones. Notevole monumentu in istile goticu. Brema at tentu dannos meda in sa Gherra de Sos Trint'annos; ma si est salvada dae sa distrutzione de sa segunda gherra mundiale.


text:
Sa Província Sud Sardigna, ponendi a dispositzioni su dinai de sa L.R.6/2012 po sa prumotzioni linguística bisíbbili de sa língua sarda, at decídiu cun is comunus alleaus de su progetu, Giauni, Gúspini, Pabillois, Seddori, Serrenti, Biddacidru e Mara Arbarei, de cumbidai totus is operadoris interessaus a ammostai s’acunsentimentu insoru po s’umperu e s’avaloramentu de sa língua sarda in is atividadis diferentis de cumpeténtzia, po fai insinnias, listas (“menù”), cartellinus ed etichetas de merci, e aici sighendi.
Sa tarea de su progetu est sa de lompi a su bilinguismu sardu – italianu e de umperai su sardu cun sa matessi dinnidadi de s’italianu in sa cumpridura de is atividadis de trabballu, istitutzionalis e puramenti acapiadas a sa vida de dónnia dí.
Sighi a ligi ‘Avisu púbblicu de sa província Sud Sardigna a is operadoris econòmicus de is comunus de Biddacidru, Giauni, Gùspini, Pabillonis, Seddori, Serrenti e Mara Arbarei’
(IlMinuto) – Casteddu, 1 de su mesi de ladàminis – Su 3 de Austu fia passendi in Pratza Zampillo in Biddacidru, po andai in libreria, candu apu biu una meca de cadiras, càscias altoparlantis e unu bangu cun líbburus. Apu domandau a genti chi fiat ingunis cali acontéssiu nci fiat e m’ant arraspustu: “sa presentada de líbburu Topologie Postcoloniali de Alessandro Mongili organizada de “Assemblea Permanente”, m’est partu interessanti e mi seu stentada a ascurtai. Beh! Morali de su contu in libreria non nci seu lómpia ma apu passau unu merí praxili e de profetu. Apu lígiu su líbburu e m’est bénnia s’idea de furriai in sardu calincuna pàgina.
Su líbburu de Alessandro Mongili partit de unus cantus casus de innovatzioni in unu logu cunsiderau“arretrau” che sa Sardigna e analizendiddus sighendi is Istúdius Postcolonialis, ponit in luxi cumenti non sémpiri s’innovatzioni apat prodúsiu inclusioni ma a bortas esclusioni. Custu fatu at contribbuiu a apoderai un’istadu de subbalternidadi. Segundu s’autori, non balit a ispiegai is processus sa cuntrapositzioni modernidadi/costumu e nimmancu una preténdia “identidadi sarda chi a bortas est idealizada e àteras est cunsiderada s’arraíxini de dónnia mali”. Po ispiegai custus processus Prof. Mongili ispostat s’atentzioni de su chi est cunsiderau su caràtiri/naturali de is sardus, segundu sa cultura dominanti, a su problema de su domíniu e de su podériu, meda bortas de genia coloniali. Sighi a ligi ‘“Topologie postcoloniali: innovazione e modernizzazione in Sardegna”. Unu lìbburu de A. Mongili’


text:
(IlMinuto) – Casteddu, 30 de su mesi de cabudanni – Diminuimentu lébiu de is prétzius in Casteddu in is últimas 30 diris. Agoa de mesis e mesis chi ant biu un’amanniamentu de sa carestia, in su mesi de cabudanni s’índixi de is prétzius po is consumadoris est difatis cabau de su 0,3 po centu. Is aumentus prus grais funt stétius registraus in su cumpartu “Arrecreu, ispetàculus e cultura” (+0,8) e in su de “Domus, àcua, currenti e combustìbilis” (+0,7). Sighi a ligi ‘Prétzius in Casteddu: -0,3 po centu in su mesi de cabudanni’
(IlMinuto) – Casteddu, 30 de su mesi de cabudanni – S’oberrit una pàgini noa in su caminu de Sinistra Critica Sarda. Su cordinamentu sardu de s’organizatzioni anticapitalista, atobiau su 10 de su mesi de cabudanni in Ilàrtzi, at difatis determinau de ponni po iscritu su sceberu de una política indipendentista e anticolonialista e agoa at fatu connosci su determinu atressu de su documentu scritu de Gianluigi Deiana. Su rapresentanti de Sinistra Critica Sarda denuntziat su raportu coloniali intre s’Itàlia e sa Sardìnnia (ocupatzioni militari, produtzioni chi impestant su logu, colonizatzioni turistica e arruina de s’ambienti) e proponit comenti puntu de arribu de fai un’”unioni populari manna e de classi”. Sighi a ligi ‘Política. Su sceberu indipendentista de is anticapitalistas de Sinistra Critica Sarda’
(IlMinuto) – Casteddu, 30 de su mesi de cabudanni – Sa delíbera de pagus tempus fait de sa Giunta Cappellacci asuba de sa “mobilità sostenibile” – pistas po is bicicretas, bike sharing e car sharing – donat totu su dinai a is areas urbanas de Casteddu e Tàtari i escludit dessintotu su tzentru Sardìnnia. Est cantu denuntziat cun d-una nota publicada in su blog de cussu etotu Frantziscu Sanna (ProgReS). Su rapresentanti indipendentista pedit ca su 20 po centu de su dinai de sa “mobilità sostenibile” – 2 milionis de eurus – siant donaus a is areas urbanas de su tzentru de s’Ísula. Sighi a ligi ‘Trasportus: Sanna (ProgReS): “Sa Giunta Cappellacci ascludit Aristanis e Nùgoro de sa ‘mobilità sostenibile’”’
(IlMinuto) – Casteddu, 30 de su mesi de cabudanni – Sighit sa batalla legali contra a su fàbricu de is radar militaris in is costeras de sa Sardìnnia. In is diris passadas is Comitaus no Radar ant presentau unu documentu analìticu a is Procuras de is Tribunalis de Casteddu, Aristanis e Tàtari denuntziendi su chi no andat a cufroma a sa régula in is proceduras de “aprou de is radar militaris e in sa fasi de obertura de is cantieris”. Is atopus chi benint, aprontaus de is Comitaus ant essi presentaus cras a is 10.00 in Casteddu in d-una cuferéntzia de imprenta in sa sedi de s’Usb, in bia Madalena 20. In programa una fibera de assembreas cun Antonio Mazzeo (“su giornalista free lance chi po primu at denuntziau s”operatzioni radar’) e unu sit in su 5 de su mesi de ledàminis in Casteddu po s’udiéntzia de su Tar Sardìnnia. Sighi a ligi ‘Radar militaris: denúntzia de is Comitaus a is Tribunalis de Casteddu, Aristanis e Tàtari’
(IlMinuto) – Casteddu, 30 de su mesi de cabudanni – De cenàbara 7 a domínigu 9 de su mesi ledàminis su saloni parrochiali de Gonnostramatza, in pratza Santu Miali, at a aghilliri su cunbeniu: “RENZO ATZEI: Un partigiano del territorio di parte Montis in Jugoslavia”. S’avenimentu s’at a fai in duus atóbius: unu dedicau a Renzo Atzei partesanu in Jugoslavia, e un’àteru chi at a fueddai de is diversas spiegatzionis chi iant fatu fai unu sceberu diaici a is diversas ànimas de is Sardus. Sighi a ligi ‘Avenimentus: in Gonnostramatza su cunbeniu “RENZO ATZEI: Un partigiano del territorio di parte Montis in Jugoslavia”’


text:
Boladoreddu
Su boladoreddu est una pubrigadura de tirada limitada formadu dae una o duas pàzinas imprentada in una o totu sas caras. Est impreadu pro informare in manera lestra e intregosa s'aprofetadore possìbile, chi fitianu nd'intrat a possedimentu pro casualidade, in unu tipu determinadu de eventu, idea, prozetu, ozetu.
Istòria[modìfica | edit source]
Unu de sos impreos prus famados de su boladoreddu in s'istòria italiana fiat istadu in s'ocasione de su bolu subra de Bienna de un'iscadrilla de s'abiadura itailiana liderada dae Gabriele D'Annunzio, chi su 9 de austu de 1918 aiat fulliadu a subra de sa tzitade unos 50.000 boladoreddos propagandistas. Su boladoreddu “militare” sighit a esser meda utilizadu a dies de oe pro ispainare dudas e timòrias in sas pobuladuras.
Impreu pubritzitàriu e propagandista[modìfica | edit source]
Atuarmente si nde faghet impreu meda in su setore de sa pubritzitade, in ue s'informadura si lìmitat a proponner unu servìtziu, unu produtu o una marca.
Sende gasi, est utilizadu in onzi ocasione chi dimandet su beiculonzu de un'informadura sintètiga a unu pùbrigu possìbile, duncas in su domìniu polìtigu, sindigale, propagandista. S'operadura de repartzidura de sos boladoreddos a sos destinatàrios possìbiles podet acontesser in modu deretu, peri intrega a manu, o in manera indereta a mèdiu de s'insertadura de su boladoreddu a sa cassita de su curreu o a su parafrinas de sas automòbiles, in un'atividade chi est definida boladoreddamentu.
S'impreu propagandista de su boladoreddu (chi zai esistiat in su milliotughentos in sos moimentos patriòtigos bariados, pro narrer cun sas fulliadas fontomadas de boladoreddos in intro de manifestadas teatrales dae sas lollas de susu a sa corte de cadirones) nch'aiat sizidu su cùcuru suo in sos annos '60 e '70 de su sègulu coladu cun s'ispainadura intre sos grupos polìtigos minores de su murticopiadore.
Ordinàntzias comunales[modìfica | edit source]
In medas comunas italianas, formas de repartzidura de boladoreddos sunt reguladas dae ordinàntzias comunales chi apostìvigant si siant lizìtimas o nono, e nde cundissionant s'atividade a su pagamentu de un'impòsitu. Difatis, in sas tzitades mannas, pro realizare su boladoreddamentu manu-a-manu est pretzisu a pagare un'impòsitu subra de sa pubritzidade, chi andat dae 5 euros sa die pro onzi piseddu impreadu in sa repartzidura in sas comunas de Milanu e Nàpule a sos 5 chentèsimos de euro pro onzi boladoreddu repartzidu in Roma. Unu casu raru est rapresentadu dae sa comuna de Zènova, ch'in su 2.004 at proibidu su boladoreddamentu manu-a-manu. Su boladoreddamentu in sas automòbiles est proibidu in belle totu sas comunas italianas.


text:
Wisconsin
Coordinatas: 44°30′N 89°30′W / 44.5°N 89.5°W
Articulu in LSC
Su Wisconsin (/wɪsˈkɒnsən/) est unu istadu federadu de sos Istados Unidos de Amèrica chi s'agatat a su tzentru-Nord de sa natzione, in sa regione de Midwest e de sos Lagos Mannos.
Sa capitale est Madison, sa tzitade prus manna Milwaukee.
Su nòmene de Wisconsin dependet de su frùmene omònimu, chi ddu pigat de unu faeddu in limba algonchina. Fiat s'isproradore frantzesu Jacques Maruquette in su 1673 a ddu nàrrere Meskousing. A pustis su faeddu est istadu mudadu in Ouisconsin de àteros isproradores frantzesos, fintzas a s'anglitzizadura a su nòmene de oe in su sèculu XIX.
Sa zona de su Wisconsin est de propiedade de sos USA giai de su 1783, ma est abarradu a suta de su cuntrollu inglesu fintzas a su 1812. Fiat ordingiadu a Territòriu in su 1836 e est diventadu istadu in su 1848.
Su Wisconsin est istadu intre de sos istados prus impignados pro s'abolitzione de s'iscravidade.
Allàcanat in s'Ovest cun su Minnesota, in su Sud-Ovest cun su Iowa, in su Sud cun s'Illinois, in s'Est cun su Lagu Michigan, in su Nord-Est cun s'istadu de Michigan, in su Nord cun su Lagu Superiore.
Su Wisconsin est connotu comente "America's Dairyland" (Sa Terra de su Casu de Amèrica), pro ite nd'est unu de is prus mannos produidores. S'economia s'apoderat fintzas de cummèrtzios e turìsmu.